Melekeok

Melekeok er siden 7. oktober 2006 hovedstad i øystaten Palau. Den overtok denne rollen etter byen Koror. Samtidig ble Melekeok også sete for Palaus regjering. Byen er også hovedstad i delstaten med samme navn. Melekeok ligger på østkysten av Palaus største øy, Babeldaob. Melekeoks tradisjonelle leder er Reklai Ngirmang.

Delstaten Melekeok er på 28,5 km² og ligger mellom statene Ngchesar i syd, Ngeremlengui i vest og Ngiwal i nord.

 Befolkning 
I 2015 hadde delstaten Melekeok 277 innbyggere. Table 1. Summary of General Characteristics of Persons: Palau 2015, Republic of Palau National Government.

Ifølge folketellingen fra 2005 bodde det 391 mennesker i delstaten Melekeok.Republic of Palau National Government - 2005 Census Tables, besøkt 14. mars 2017. Disse fordelte seg på åtte landsbyer/bosetninger, inklusive Melekeok, hovedstaden:

Melekeok
Ertong
Ngeburch
Ngeremecheluch
Ngermelech
Ngerubesang
Ngerulmud
Ngeruling

Melekeok, hovedstaden, hadde ifølge samme folketelling fra 2005 omtrent 270 innbyggere. Den er således en av verdens minste hovedsteder. Noen hevder likevel at det blir feil å regne Melekeok som hovedstad, siden det nye regjeringsbygget ligger to kilometer fra landsbyen Melekeok, og det blir riktigere å si at det er Ngerulmud som er hovedstad,Voyages.ideoz.fr (fransk): Un Parlement gigantesque pour un pays et une capitale minuscules I så fall er hovedstadens folketall bare tosifret.

Melekeok har den største innsjøen (Lake Ngardok) i hele Mikronesia, (493 hektar). Denne  sjøen har en levedyktig forekomst av saltvannskrokodillen Crocodylus porosus.

 Historie 
Melekeok har i lengre tid vært Palaus maktssenter. Under den japanske okkupasjonen ble flere av de tradisjonelle mannehusene, bai, ødelagt, disse ble gjenoppbygget først i 1992.

 Referanser 

 Eksterne lenker 


Kategori:Hovedsteder i Oseania
Kategori:Palaus delstater